
Støtteerklæring til Norsk Lokomotivførerforbund
Norsk Arbeidsmandsforbund uttrykker vår støtte til Norsk Lokomotivførerforbund og medlemmene som er i streik.
Vi støtter lokførernes kamp for forutsigbare arbeidstidsordninger og rettferdige lønns- og arbeidsvilkår. Arbeidstakere skal ha reell innflytelse over egen arbeidshverdag og mulighet til å planlegge både jobb og fritid. Ved sammenslåinger og omorganiseringer er det viktig å ivareta gode og rettferdige lønns- og arbeidsvilkår, med prinsippet om lik lønn for likt arbeid som utgangspunkt.
Dette er grunnleggende prinsipper som angår arbeidstakere i alle bransjer, og som hele fagbevegelsen har en felles interesse av å verne om.
Norsk Arbeidsmandsforbund står solidarisk sammen med dere og ønsker dere lykke til videre i streiken!
Med solidarisk hilsen,
Brede Edvardsen

